馬來西亞高等教育文憑

馬來西亞高等教育文憑，又叫馬來西亞高級教育文憑，係一個擁有同國際GCE A-Level同等水平待遇嘅文憑。STPM由馬來西亞考試委員會舉辦，馬來西亞教育部同劍橋大學考試委員會共同監督。STPM係馬來西亞嘅大學預科公共考試，亦係馬來西亞中學階段最後一個全國統一考試。

簡介 
STPM前身係「高等教育文憑」，HSC係英國GCE A-Level考試嘅前稱，同時亦係澳洲部分州屬嘅公共考試名稱。STPM係由馬來西亞考試委員會由1982年開始獨立舉辦，劍橋大學考試委員會從旁監督同給予意見。馬來西亞考試委員會亦同時舉辦馬來西亞大學英文水平鑒定考試。

馬來西亞高等教育文憑同馬來西亞教育文憑、中三評估以及小六檢定考試唔同嘅係，呢三項考試都由馬來西亞考試局舉辦而唔係馬來西亞考試委員會。但係，馬來西亞考試局同馬來西亞考試委員會都隸屬馬來西亞教育部。

文憑認證 
STPM同馬來西亞大學預科班考試係備受馬來西亞國立大學首要認可嘅公共考試。而STPM就備受國內外大學嘅認可，認定STPM同國際GCE A-Level同一水準嘅考試。所以，STPM考生可以透過本身STPM嘅成績申請國內或者國外出名嘅高等大學。普遍，國內外大學都會要求STPM考生同時報考MUET。

學期制考試 
由2012年開始，STPM以學期制嘅考試制度嚟取代嗰時嘅期末考制度。馬來西亞考試委員會相信呢項措施將會吸引更加多本地學生報考STPM。另外，劍橋大學考試委員會亦會繼續同由2012年開始喺側近監督喺新制度入面嘅STPM考試。

中六 
馬來西亞教育係源於英國嘅教育系統所形成，所以STPM完全銜接中學五年嘅教育，亦被叫做「中六」或者「大學先修班」。馬來西亞教育部會選擇合適嘅中學嚟開辦中六課程。

中六課程被分做三個學期：第一學期、第二學期同第三學期。每一學期為其半年，總共學習一年半。學生喺完成中六教育後可以直接報讀學士課程。

入學要求 
所有想申請修讀中六嘅學生都必須以馬來西亞教育文憑嘅成績進行申請，佢對SPM成績嘅要求包括：

馬來文考獲良好等級或以上。
 歷史科考獲最低及格要求或者以上。
 至少考獲唔包括馬來文在內4個良好等級。
 唔包括馬來文同歷史科在內最好嘅三個科目入面嘅總和評級數值唔可以超過12分。
 喺開課年時年齡介乎17至20歲。

考試科目 
喺新制度入面，考生可以選考最多5個科目，包括普通常識科。雖然普通常識唔係必考科，但係大部分考生會選擇報考呢個科目以符合本地國立大學嘅入學需求。另外，校本評估制度亦會被納入STPM其中一項評分標準。根據馬來西亞考試局嘅資料，SBA會佔據各科總分嘅20%至40%，視乎唔同科目而定。但係，重考生必須選擇筆試以代替原有嘅校本評估項目。

以下列出STPM所有可供選考嘅科目。而由於STPM為大學預科考試，所以呢個考試無設置任何必考科目。但為咗符合國內公立大學嘅入學要求，STPM考生都會報考「基本常識」同「馬來西亞大學英語水平考試」。

語言同文學

社會科學同宗教研究

商業同經濟

科學同數學

美學藝術同運動科學

等級同成績平均績點 
STPM採用成績平均績點嚟計算考生成績。同時，考生嘅成績亦會根據11個等級嚟評級，分別係A、A-、B+、B、B-、C+、C、C-、D+、D，而F就係唔及格嘅等級。每個等級嘅平均績點由最高嘅4.0去到最低嘅1.0，考獲F等級嘅考生唔會獲任何績點，即0.0分。

考生必須考獲至少C等級先算合格，而考獲D至C-嘅考生就被定義為「部分合格」。不過，本地某啲私立大學，例如拉曼大學會將「部分合格」嘅標準定義為D至C，而唔係C-。

考生所考獲嘅成績將會列印喺成績單同正式嘅文憑上。所有嘅等級同積分亦會按照嗰屆考生嘅整體表現進行調整。成績平均績點公式計算方法係以等級最高嘅4個科目嚟計算，而平均績點亦會被四捨五入至小數點後二位。舉個例子，若果一個考生報考5個科目，其中4個科目全部攞A，而另外一科考獲F，咁佢嘅CGPA依然會係4.0滿分。

馬來西亞大學預科班
 馬來西亞教育文憑
 中三評估
 小六檢定考試

香港中學文憑試

考試
公開考試
馬來西亞教育